તેની કાર્યકારી મૂડી અને સામાન્ય કોર્પસ ફંડની જરૂરિયાત માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૪૫૬૯૦૦૦ ઈકવીટી શેર રૂ. ૪૧ના મુકરર ભાવે ઓફર કરીને રૂ. ૧૮.૭૩ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૯.૦૬.૨૦૧૮ ના રોજ ખુલશે અને તા. ૦૫.૦૭.૨૦૧૮ના રોજ બંધ થશે. ઓછામાં ઓછી અરજી ૩૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ પર લીસ્ટ થશે. આ ઈસ્યુના સંયુક્ત લીડ મેનેજર ખંભાતા સિકયુરીટીસ લી અને કોર્પોરેટ કેપિટલ વેન્ચર્સ પ્રા. લી. છે જયારે સ્કાયલાઈન ફાઈનાન્સિઅલ સર્વિસીસ પ્રા. લી. તેના રજીસ્ટ્રાર છે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૬.૩૫% હિસ્સો આપશે. શરુઆતમાં ભાવોભાવ શેર આપ્યા પછી, તેમણે બીજા ઈક્વીટી શેર જાન્યુઆરી ર૦૧૮ માં દીઠ રૂ. પ૦ ના ભાવે આપેલ હતા. આ ઉપરાંત સપ્ટેમ્બર ર૦૧૭ માં એક શેર પર ર૦ શેર બોનસ આપેલ હતા. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૦.૪૮ અને ૫.૫૪ છે. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૧૨.૭૭ કરોડ છે તે વધીને રૂ. ૧૭.૩૪ કરોડ થશે. તેમણે છેલલા પાંચ વર્ષ સતત ૧૦૦ ટકા ડિવિડન્ડ ચુકવેલ છે.